ওয়ালটন কম্পিউটার পণ্য ব্যবস্থাপক আবুল হাসনাত জানান, বাজারে রয়েছে ভিন্ন ভিন্ন দাম ও কনফিগারেশনের ৩৬ মডেলের ওয়ালটন ল্যাপটপ, ৬ মডেলের ডেস্কটপ, ২ মডেলের মনিটর, ১৯ মডেলের পেন ড্রাইভ, ২৭ মডেলের গেমিং ও স্ট্যান্ডার্ড কিবোর্ড এবং মাউস। সাশ্রয়ী মূল্যের এসব প্রযুক্তিপণ্য ক্রেতাদের কাছে দারুণ জনপ্রিয়তা পেয়েছে। আন্তর্জাতিক মানসম্পন্ন ওয়ালটন ল্যাপটপ বিশ্বের বিভিন্ন দেশে রফতানিও হচ্ছে।